TVT วิ่งต่อเนื่องไม่หวั่น Cash balance กูรูอัพเป้าแตะ 3.1 บ.
TVT วิ่งต่อเนื่องไม่หวั่น Cash balance บล.โนมูระ พัฒนสินอัพเป้าแตะ 3.1 บ.ณ เวลา 10.46 น.อยู่ที่ 2.14 บ. บวก 0.02 หรือ 0.94% มูลค่าการซื้อขาย 25.29 ลบ.อนึ่ง TVT ติด Cash balance วันนี้เป็นวันแรกและสิ้นสุด 24 ก.ค.58
15 มิ.ย. 2558

ผู้สื่อข่าวรายงานว่า ราคาหุ้น บริษัท ทีวี ธันเดอร์ จำกัด (มหาชน) หรือ TVT ณ เวลา 10.46 น.อยู่ที่ 2.14 บาท บวก 0.02 หรือ 0.94% มูลค่าการซื้อขาย 25.29 ล้านบาท ขณะที่ดัชนีหุ้นไทยโดยรวมลบ 0.43% โดยวันนี้หุ้น TVT ได้เริ่มซื้อขายในบัญชี Cash balance เป็นวันแรกและสิ้นสุดวันที่ 24 ก.ค.58

บล.โนมูระ พัฒนสิน ระบุในบทวิเคราะห์ (15 มิ.ย.) TVT (TP3.1*) ราคาแกว่งตัวใกล้ราคา IPO 2 บาท เริ่มฟื้นตัวรับแนวโน้มกำไรโตตาม D.TV
บล.เคเคเทรด ระบุในบทวิเคราะห์ (27 พ.ค.) มีมุมมองเป็นบวกต่อแนวโน้มธุรกิจของ TVT ที่คาดว่าผลประกอบการจะเติบโตโดดเด่นในปีนี้ สวนทางกับผู้ประกอบการโทรทัศน์รายอื่นที่ยังมีผลขาดทุนจากการแบกรับต้นทุนธุรกิจทีวีดิจิทัล  ในด้านราคาหุ้นปัจจุบันถือว่ายังถูก ราคาหุ้นได้ปรับลดลงมาต่ำกว่าราคาจองที่  2 บาท ซึ่งหากอิงสมมติฐานเป้าหมายการเติบโตที่บริษัทให้ ราคาปัจจุบันซื้อขายที่ P/E ราว 16.8 เท่า ถือว่าถูกเมื่อเทียบกับค่าเฉลี่ยของกลุ่มผู้ให้บริการโทรทัศน์รายอื่นที่ซื้อขายที่ P/E เฉลี่ยสูงกว่า 25 เท่า ซึ่งมองว่ายังไม่สะท้อนแนวโน้มผลประกอบการที่จะเติบโตดีขึ้นต่อเนื่องในช่วงที่เหลือของปี
พร้อมคาดผลประกอบการปี 58 เติบโตโดดเด่น เนื่องจากการยกเลิกการผลิตรายการ 2 รายการ ให้กับช่อง 9 และช่อง 5 ซึ่งเป็นรายการที่ไม่ทำไร ส่งผลให้ประสิทธิภาพในการทำกำไรปรับตัวดีขึ้น โดยอัตรากำไรขึ้นต้นปรับเพิ่มขึ้นจาก 13.7% เป็น 39%
โดยบริษัทคาดว่ารายได้ในปีนี้จะเติบโตไม่ต่ำกว่า 25% โดยรายได้จะเริ่มกลับมาเติบโตดีตั้งแต่ไตรมาส 2/58  โดยมีปัจจัยหนุนจากรายการที่รับจ้างผลิตในปีนี้ที่เพิ่มขึ้นจากเดิมที่มีอยู่เดิมประมาณ 6 รายการ เพิ่มเป็น 14 รายการ ซึ่งการเพิ่มจำนวนรายการที่ออกอากาศจะช่วยเพิ่มรายได้ให้กับบริษัท โดยเฉพาะในส่วนของรายได้ที่มาจากการรับจ้างผลิตรายการ ซึ่งคาดสัดส่วนรายได้จากการรับจ้างผลิตต่อรายได้ค่าโฆษณาจะเพิ่มจากปีก่อนที่สัดส่วน 25%:75% เป็น 40%:60%  